জেলা ছাত্রলীগের সহ সভাপতি সুহেল আহমদ মুন্নার সভাপতিত্বে ও সিনিয়র যুগ্ম সাধারণ সম্পাদক জুবায়ের খানের পরিচালনায় প্রধান অতিথির বক্তব্য রাখেন, সিলেট জেলা ছাত্রলীগের সাধারণ সম্পাদক এম. রায়হান চৌধুরী। প্রধান অতিথির বক্তব্যে তিনি বলেন, বাংলাদেশ ছাত্রলীগের অতীত গৌরব উজ্জ্বল ইতিহাস রয়েছে। জাতির জনকের স্বপ্ন পূরণে বাংলাদেশ ছাত্রলীগ কাজ করে যাচ্ছে। সেই স্বপ্নকে বাধাগ্রস্থ করতে একটি ষড়যন্ত্রকারী মহল লিপ্ত রয়েছে। এরই ধারাবাহিকতায় সাবেক ছাত্রলীগ নেতা রাজন ভাইয়ের উপর অতর্কিত সন্ত্রাসী হামলা চালিয়েছে। আমরা এ ঘটনার তীব্র নিন্দা জানাচ্ছি এবং অবিলম্বে সন্ত্রাসীদের গ্রেফতার করতে পুলিশ প্রশাসনের প্রতি আহবান জানাচ্ছি। অন্যথায় সন্ত্রাসী কার্যকলাপের বিরুদ্ধে ছাত্রলীগ নেতাকর্মীরা কঠোর কর্মসূচি গ্রহণ করতে বাধ্য হবে।